b'\n_START_ARTICLE_\nBrisant\n_START_PARAGRAPH_\nAt spr\xc3\xa6ngstoffer og ammunition er brisante betyder, at de er h\xc3\xb8jeksplosive. Denne slags eksplosiver opfattes gerne som (h\xc3\xb8j)eksplosive i almindelighed, hvorfor betegnelsen d\xc3\xa6kker over eksplosiver, der detonerer med s\xc3\xa6rlig h\xc3\xb8j slagkraft._NEWLINE_Indenfor ammunition d\xc3\xa6kker betegnelsen over bl.a. panserbrydende. Blandt mindre kalibre bruges betegnelsen om projektiler der indeholder spr\xc3\xa6ngladninger \xe2\x80\x93 f.eks. 20 mm brisant, der virker ved sin spr\xc3\xa6ngvirkning i anslaget mod m\xc3\xa5let, enten ved spr\xc3\xa6ngstykkerne fra granatlegemet, trykvirkningen eller en kombination af disse to virkninger._NEWLINE_Brisante spr\xc3\xa6ngstoffer detonerer med fra 4.000 til 8.500 m/s, hvilket f.eks. har betydning ved anvendelsen af spr\xc3\xa6ngsnor, som bruges til samtidig ant\xc3\xa6ndelse af flere spr\xc3\xa6ngladninger.'